Publication: Magyar Közlöny
Issue: MK-1999-4 (Year: 1999, Number: 4)
Era: 1990-2004
Section: 25. számú melléklet a 8/1999. (I. 20.) FVM rendelethez
Paragraph Index: 1742

25. számú melléklet a 8/1999. (I. 20.) FVM rendelethez Vágónyúl húsvizsgálati díjak költségtérítése — A támogatást a vágónyúl (BTO 012510 1300) élő állapotbani, illetve vágás utáni húsvizsgálata címen lehet igényelni. — Támogatható mennyiség: 15 000 tonna élőtömegű vágónyúl. — A költségtérítés igénylésének feltétele: — nemzetközileg elfogadott állategészségügyi és élelmiszer-higiéniai minősítés megléte, — Nyúl Terméktanácsi tagság legalább 1999. január 1-jétől (1054 Budapest, Akadémia u. 1—3.) Az állategészségügyi vizsgálatok díjtételei alapján leszámlázott húsvizsgálati költség után, a kifizethető költségtérítés az általános forgalmi adó nélkül figyelembe vett húsvizsgálati költség lehet, de az nem lehet több, mint egyezernyolcszáz forint élőtömegtonnánként. A feltételek teljesítéséről igazolással kell rendelkezni, melyet az állategészségügyi hatóság számláinak másolatával együtt az igényléshez csatolni kell. Az igénylőlaphoz csatolni kell továbbá: — a Nyúl Terméktanácsi tagság igazolását, — a nemzetközileg elfogadott higiéniai minősítés igazolását, — a tárgyhónap alatt levágott, a hatóság által levizsgált állatok számát és a vizsgálati díj kifizetését igazoló számlát, — nyilatkozatot, hogy az igénylő tevékenysége legkésőbb 1998. december 15-től megfelel az ISO 9000 vagy a HACCP előírásainak, — az R. 3. és 5. számú mellékletei szerinti nyilatkozatokat.

Source: https://magyarkozlony.hu/hivatalos-lapok/824324b3cb970242d950218f54070cafe1db4a9a/dokumentumok/83d10710c4568f9b8f6b14a1c1588c8e759a0d44/letoltes